Diari Oficial de la Generalitat Valenciana


Sumari del DOGV 6831, del 01-08-2012 (2012/7333)

RESOLUCIÓ de 16 de juliol de 2012 de la presidenta de l'Agència Valenciana del Turisme sobre concessió d'ajudes en matèria de turisme convocades per Resolució de 29 de febrer de 2012
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6831

Data del DOGV
:   01-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7333


Data del document
:   16-07-2012

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de juliol de 2012 de la presidenta de l'Agència Valenciana del Turisme sobre concessió d'ajudes en matèria de turisme convocades per Resolució de 29 de febrer de 2012 [2012/7333]  
Antecedents de fet  
  
Primer. Per Resolució de 29 de febrer de 2012 (DOCV núm. 6739, de 22/03/2012) de la presidenta de l'Agència Valenciana del Turisme, es van convocar les ajudes de l'Agència per a l'any 2012 en el marc del Pla Estratègic Global del Turisme de la Comunitat Valenciana 2010-2020.  
  
En l'article 4, apartat 1, d'esta resolució apareixien les línies de crèdit i el respectiu import global màxim destinat a la concessió de les ajudes previstes en esta convocatòria, concretament apareixia en capítol IV (SE000957) l'import de 350.000 euros i en capítol VII (SE000958) l'import de 3.000.000 euros. L'Acord del Consell de 27 d'abril de 2012 ha determinat una reducció del crèdit disponible, de tal manera que la consignació pressupostària disponible en l'actualitat és, respectivament, de 227.500 euros i 1.500.000 euros   
  
  
Segon. Dins del termini establit a este efecte es van presentar sol·licituds d'ajuda, que han determinat la instrucció dels respectius expedients amb emissió dels corresponents informes tècnics. A continuació s'ha elevat tot allò que s'ha fet a la Comissió d'Avaluació d'Ajudes prevista en l'article 10 de l'esmentada resolució de convocatòria.  
  
  
Tercer. Amb vista a una major redistribució de la dotació disponible, fent ús de la facultat concedida a la Comissió d'Avaluació d'Ajudes en l'article 15.7 de la dita resolució de convocatòria, segons l'acord de la Comissió de 23 de maig de 2012, s'establix per a la present convocatòria un límit d'ajuda per establiment i per al conjunt dels programes consistent en:  
- Inversions en establiments hotelers i en blocs d'apartaments: 60.000 euros.  
- Inversions en establiments de campaments de turisme: 50.000 euros.  
- Inversions en allotjament rural, unitats d'allotjament turístic i en restaurants: 10.000 euros.  
Este import serà aplicable a la resta d'empreses turístiques com ara agències de viatges, empreses de turisme actiu, oferta complementària, etc., no incloses en els anteriors apartats.  
La Comissió d'Avaluació d'Ajudes, en la sessió de data 29 de juny de 2012, ha acordat modular els percentatges d'ajuda dels següents programes de gasto (capítol IV), segons el detall següent:  
  
- Programes 2.1 i 2.2:  
A càrrec del subprograma pressupostari 34696 «Comercialització i posicionament»  
Modulació del percentatge d'ajuda: >5 --- <=10 punts 75%  
  
- Programes 6.1 i 6.2:  
A càrrec del subprograma pressupostari 34523 «Implantació i desenrotllament sistemes I+D+i»  
Modulació del percentatge d'ajuda: >5 --- <=10 punts 75%  
  
- Programes 3.6 - 3.8 - 5.2 - 5.3:  
A càrrec del subprograma pressupostari 34045 «Implantació i desenrotllament sistemes I+D+i»  
Modulació del percentatge d'ajuda: >4 --- <=10 punts 75%  
 >=2 --- <=4 punts 60%  
  
Com que, a la vista de l'objecte de les sol·licituds corresponents al programa 6.2 de la convocatòria, s'observa que alguna d'estes comprén partides d'inversió (capítol VII), es desglossen estes partides, cosa que determina els respectius expedients (que apareixen en l'annex II Favorables capítol VII). La comissió acorda modular els percentatges d'ajuda dels següents programes, en la seua faceta d'inversió (capítol VII), segons el detall següent:  
  
- Programes 6.1 i 6.2:  
A càrrec del subprograma pressupostari 34097 «Millora condicions i servicis»  
Modulació del percentatge d'ajuda: >5 --- <=10 punts 75%  
  
Així mateix, en sessió de data 29 de juny de 2012, la Comissió d'Avaluació d'Ajudes, segons la documentació aportada pels sol·licitants, dels criteris establits i dels informes tècnics emesos i de la modulació de percentatges assenyalada, ha acordat informar favorablement sobre la concessió d'ajudes als sol·licitants que figuren en els annexos d'esta resolució (Annex I: relació d'expedients favorables Capítol IV, i Annex II: Relació d'expedients favorables Capítol VII). El director de l'Agència Valenciana del Turisme ha formulat una proposta en els mateixos termes, referendant els acords adoptats a este efecte per l'esmentada comissió.   
  
Fonaments de dret  
  
Primer. La competència per a dictar esta resolució correspon a la presidenta de l'Agència Valenciana del Turisme, de conformitat amb el que establix l'article 12, apartat 1, de la Resolució de 29 de febrer de 2012, de la presidència de l'Agència Valenciana del Turisme, per la qual es convoquen les ajudes de l'Agència per a l'any 2012 (DOCV núm. 6739, de 22.03.2012) i en l'article 7, apartat 4, de l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV núm. 6716, de 17.02.2012).  
  
Segon. Els projectes que són objecte dels expedients que s'especifiquen en els annexos s'ajusten, en els conceptes que resulten subvencionables, als programes d'actuació de l'Agència Valenciana del Turisme per a l'any 2012, per la qual cosa estos projectes, en els conceptes corresponents, es consideren incentivables.  
  
Tercer. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies personals que individualitzen els efectes de l'acte per a cada interessat.  
D'acord amb el que preveu la Llei 38/2003, de 17 de novembre, General de Subvencions, així com en el seu Reglament aprovat pel Reial Decret 887/2006, de 21 de juliol; el Decret 9/2000, de 25 de gener, del Govern Valencià, sobre concessió d'ajudes en matèria de Turisme; l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i la concessió d'ajudes per l'Agència Valenciana del Turisme (DOCV 6716, de 17.02.2012), i la Resolució de 29 de febrer de 2012, de la presidenta de l'Agència Valenciana del Turisme, per la qual es convoquen les ajudes de l'Agència per a l'any 2012, en el marc del Pla Estratègic Global del Turisme de la Comunitat Valenciana 2010-2020 (DOCV núm. 6739, de 22.03.2012), vistos els antecedents de fet i fonaments de dret assenyalats, resolc:  
I. Modificar la resolució de 29 de febrer de 2012, de la presidenta de l'Agència Valenciana del Turisme, per la qual es van convocar les ajudes de l'Agència per a l'any 2012 en el marc del Pla Estratègic Global del Turisme de la Comunitat Valenciana 2010-2020 (DOCV 6739, de 22-03-2012), concretament el seu article 4, apartat 1, relatiu a «línies pressupostàries", com a conseqüència de l'Acord del Consell de 27 d'abril de 2012, de manera que queda fixat el respectiu import global màxim destinat a la concessió de les ajudes previstes en la dita convocatòria de la manera següent:  
- Capítol IV (SE000957): transferències corrents, suport a la competitivitat del sector turístic, que inclou programes de creació i llançament de nous productes, així com programes destinats a la implantació i desenrotllament de sistemes de qualitat i I+D+i, total: 227.500 € (dos-cents vint-i-set mil cinc-cents euros).  
- Capítol VII (SE000958): transferències de capital, ajudes a projectes d'inversió per a la competitivitat del sector turístic, que inclou programes d'incentius a empreses del sector turístic valencià vinculats a la modernització i millora d'infraestructures, projectes de gestió mediambiental i I+D+i, total: 1.500.000 € (un milió cinc-cents mil euros).  
  
II. Concedir les ajudes que es detallen als beneficiaris que s'especifiquen en els annexos d'esta resolució (annexos on es concreten, entre altres qüestions, el núm. d'expedient, la descripció del projecte, el cost subvencionable i l'import de l'ajuda), a càrrec dels respectius capítols i subprogrames pressupostaris que s'indiquen a continuació:  
  
  
  
  
III. Conformitat amb la normativa europea sobre ajudes públiques  
a) Les ajudes que es concedixen estan subjectes a les disposicions del Reglament (CE) número 1998/2006 de la Comissió, de 15 de desembre de 2006 (DOUE L 379, de 28 de desembre de 2006), relatiu a l'aplicació dels articles 87 i 88 del Tractat a les ajudes de minimis (actuals articles 107 i 108 del Tractat de Funcionament de la Unió Europea); queden, per tant, exemptes de l'obligació de notificació prèvia a la Comissió Europea al no reunir tots els criteris establits en l'article 107.1 del Tractat de Funcionament de la Unió Europea sobre Política de la Competència de la Unió Europea. Estes ajudes també queden subjectes a les condicions establides en el mencionat reglament, en els termes establits en l'Orde 4/2012, d'1 de febrer, de la Conselleria de Turisme, Cultura i Esport (DOCV núm. 6716, de 17.02.2012).  
b) Les ajudes que es concedixen estan cofinançades pel Fons Europeu de Desenrotllament Regional (FEDER), dins del Programa Operatiu FEDER de la Comunitat Valenciana 2007-2013, segons els percentatges màxims de cofinançament (80%) que per cada eix prioritari han quedat aprovats per Decisió de la Comissió C(2011) 9991 de 22.12.2011, i se'ls aplicarà el que establix el Reglament (CE) núm. 1083/2006 del Consell, d'11 de juliol de 2006, pel qual s'establixen les disposicions generals relatives al FEDER, FSE i al Fons de Cohesió (DOUE L210 de 31.7.2006); el Reglament (CE) núm. 1080/2006 del Parlament i del Consell, de 5 de juliol de 2006, relatiu al Fons Europeu de Desenrotllament Regional (DOUE L210 de 31.7.2006); el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desplegament per al Reglament (CE) 1083/2006, i el Reglament 1080/2006 (DOUE L371 de 27.12.2006), així com el que preveu l'Orde EHA 524/2008, de 26 de febrer, per la qual s'aproven les normes sobre els gastos subvencionables dels programes operatius del Fons Europeu de Desenrotllament Regional i del Fons de Cohesió (BOE núm. 53 de 1.03.2008).  
Els beneficiaris d'estes ajudes queden informats que això suposa la seua acceptació a ser inclosos en la llista pública que s'arreplega en l'article 7, apartat 2, lletra d, del Reglament (CE) núm. 1828/2006 de la Comissió, de 8 de desembre de 2006.  
  
IV. Obligacions dels beneficiaris  
Els beneficiaris han de complir amb totes les obligacions que s'establixen en l'article 9 de l'Orde 4/2012, d'1 de febrer, de la Conselleria de Turisme, Cultura i Esport (DOCV núm. 6716, de 17.02.2012) i en qualsevol altra disposició en vigor aplicable a estes ajudes. Entre estes obligacions, al compliment de la qual es condicionen estes ajudes, destaquen les que s'indiquen a continuació.  
1. Realitzar el projecte o activitat que fonamenta la concessió de la subvenció.  
2. Respondre de la veracitat dels documents aportats.  
3. Respectar la normativa mediambiental vigent, de manera que s'assegure el desenrotllament dels objectius del projecte subvencionat dins d'un marc de desenrotllament sostenible i del foment a la protecció i millora del medi ambient, tal com s'arreplega en l'article 11 del Tractat de Funcionament de la Unió Europea. Concretament, la concessió de l'ajuda queda condicionada a l'emissió, per part de l'autoritat ambiental competent, d'un certificat que declare la no-afecció del projecte a la denominada Xarxa Natura 2000, espai físic d'especial protecció mediambiental configurat així per la Unió Europea. L'obtenció del dit certificat el gestionarà l'Agència Valenciana del Turisme.  
  
4. Acreditar davant de l'entitat concedent la realització del projecte o activitat, així com el compliment dels requisits i les condicions que determinen la concessió o gaudi de l'ajuda, amb els requisits de justificació que s'establisquen en la respectiva convocatòria i, en especial, quan es tracte de la justificació material dels gastos subvencionables. Quan l'objecte del programa siga el «suport a projectes d'interés singular que enfortisquen l'oferta turística valenciana", la no-obtenció de l'alta de l'establiment de què es tracte en el Registre General d'Empreses, Establiments i Professions Turístiques de la Comunitat Valenciana, en el termini d'un any comptat des de l'efectiva liquidació de l'ajuda corresponent a l'única/última fase en què s'execute el projecte, podrà ser causa suficient per a l'inici d'un procediment de revocació i reintegrament, en la tramitació del qual es garantirà, en tot cas, el dret d'audiència de l'interessat.  
5. En el supòsit d'haver aportat junt amb la sol·licitud, un justificant d'haver sol·licitat una llicència municipal d'obres, el beneficiari haurà d'aportar en el moment de la justificació, la llicència municipal d'obres o la declaració responsable que la substituïsca, si és el cas.  
6. En compliment d'allò que s'ha establit sobre disponibilitat de documents en l'article 90 del Reglament (CE) núm. 1083/2006, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, al Fons Social Europeu i al Fons de Cohesió o la disposició que el substituïsca, tots els documents justificatius relacionats amb els projectes subvencionats s'han de mantindre a disposició de la Comissió i del Tribunal de Comptes durant un període de tres anys a partir del tancament del corresponent programa operatiu. Amb caràcter orientatiu, l'Organisme Intermedi del Programa Operatiu FEDER 2007-2013 de la Comunitat Valenciana ha assenyalat la conveniència de conservar la documentació fins a l'any 2021.  
7. Complir les obligacions d'informació i publicitat establides en l'article 8 del Reglament (CE) núm. 1828/2006, de la Comissió, de 8 de desembre de 2006. En tota actuació que siga beneficiària de les ajudes d'esta resolució haurà d'indicar-se que es tracta d'un projecte cofinançat. Haurà de figurar de forma visible, preferent i amb semblant grandària tant el logotip de l'Agència Valenciana del Turisme com el del Fons Europeu de Desenrotllament Regional (FEDER), en el qual haurà d'aparéixer el lema «Una manera de fer Europa», seguint els models normalitzats.  
8. D'acord amb el que establix la lletra d de l'article 60 del Reglament (CE) núm. 1083/2006, els beneficiaris i altres organismes participants en l'execució de les operacions han de mantindre un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjuí de les normes de comptabilitat nacional.   
9. Destinar la inversió al fi concret per al qual es va concedir la subvenció durant el període i en els termes assenyalats en l'article 31 de la Llei 38/2003, de 17 de novembre, General de Subvencions. Així mateix, la inversió haurà de mantindre's durant el període i en els termes establits en l'article 57 del Reglament (CE) núm. 1083/2006, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, al Fons Social Europeu i al Fons de Cohesió.  
  
V. Justificació de gastos  
a) La justificació de la inversió o actuació objecte d'ajuda haurà de realitzar-se d'acord amb el projecte subvencionat i en els termes fixats en esta resolució, per mitjà de la presentació, abans de la data límit de justificació assenyalada per a cada expedient en l'annex corresponent d'esta resolució (que, en tot cas, haurà de ser anterior al 15 de novembre de 2012, amb l'excepció del programa 3.6 Suport a la Certificació de Sistemes de Qualitat, el termini de justificació del qual podrà estendre's fins al 7 de desembre de 2012), d'un compte justificatiu, que haurà d'anar acompanyat d'una memòria justificativa del compliment de les condicions imposades en les bases, en la convocatòria i en esta resolució, amb indicació de les activitats realitzades i dels resultats obtinguts, així com de la documentació original probatòria del gasto i l'acreditació dels pagaments efectuats.  
b) En el cas que la subvenció es destine a incentivar determinades partides de gastos derivats tant de la implantació com de la certificació de sistemes de gestió (qualitat, medi ambient, accessibilitat), així com, si és el cas, la realització de projectes d'I+D+i, el compte justificatiu anterior haurà d'anar acompanyat d'un certificat/distintiu corresponent atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.   
c) En el cas que el gasto i el pagament justificat siga per un import inferior al cost subvencionable, s'aplicarà el percentatge de subvenció concedit sobre este import inferior per a calcular la subvenció a lliurar.  
  
VI. Publicació en el DOCV  
Segons el que establix l'article 7, apartat 6, paràgraf segon, de l'Orde 4/2012, d'1 de febrer, de la consellera de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV 6716, de 17-02-2012), donat l'elevat nombre d'interessats, la notificació és substituïda per la publicació en el Diari Oficial de la Comunitat Valenciana, de conformitat amb el que establix el punt 6.b) de l'article 59 i el punt 2 de l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
VII. Recursos  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de la seua publicació en el DOCV, i potestativament podrà interposar-se un recurs de reposició davant de la presidenta de l'Agència Valenciana del Turisme en el termini d'un mes a comptar de l'endemà de la seua publicació en el DOCV, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en el article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Annex (descripció de camps)  
  
  
  
  
València, 16 de juliol de 2012.- La presidenta de l'Agència Valenciana del Turisme: Lola Johnson Sastre.ANNEX I. RELACIÓ D'EXPEDIENTS FAVORABLES CAPÍTOL IV. Programes 2.1; 2.2; 3.6; 5.2; 5.3; 6.1; 6.2  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
ANNEX II: RELACIÓ D'EXPEDIENTS FAVORABLES CAPÍTOL VII. Programa 6.2  
  
  
  
  
  
  
  
  
\* \* \* \* \* \* \* \* \* \* \* \* \* \*   
  
  
ANEXO I. RELACION DE EXPEDIENTES FAVORABLES CAPITULO IV. Programas 2.1; 2.2; 3.6; 5.2; 5.3; 6.1; 6.2  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
ANEXO II: RELACION DE EXPEDIENTES FAVORABLES CAPITULO VII. Programa 6.2  
  
